Nickerson Field

Nickerson Field er en utendørs atletisk stadion i nordøstlige USA, på Boston University (BU) sin campus i Boston, Massachusetts. STadionet er eid av BU og er hjemmebane for Boston University Terriers, for både fotball og lacrosse. Det var også hjemmebane for universitetets amerikansk fotballag frem til laget ble oppløst i 1997.

Stadionet ligger på samme plass som Braves Field gjorde, tidligere hjemmebane for Boston Braves, et baseballag i Major League Baseball; laget flyttet til Milwaukee i mars 1953, og igjen i 1966 da de ble til Atlanta Braves. Deler av Braves Field, som inngangsporten og paviljonen på høyre side, er fremdeles deler av det nåværende stadionet. Det gamle billettkontoret i Harry Agganis Way står fremdeles, og brukes nå av Boston University Police Department. Stadionet har vært hjemme lag for BU sine lag lengre (50+ år) enn det var for Braves (38 sesonger).

Banen er oppkalt etter William Emery Nickerson (1853-1930), en partner av King C. GIllette i begynnelsen av Gillette Safety Razor Company.

Historie
Universitetets tidligere stadion var i byen Weston. Den banen ble oppkalt etter Nickerson, som satt på styret til BU og hadde donert pengene som ble brukt på fasilitetene i Weston i 1926. Nickerson var en av oppfinnerne som fant opp Gillette sin første "safety razor".

BU kjøpte opp det gamle stadionet den 30. juli 1953, og skiftet navnet til Boston University Field i april 1954. I 1955 ble "juryboksen" og sitteplassene på venstre side av banen revet ned, og i november 1959 ble tribunen revet for å gi plass til tre leilighetskomplekser, som stod ferdige i 1964. Paviljonen p[ h;yre side av banen ble flyttet lenger øst, i en seksjon som tidligere hadde blitt fjernet for å gi plass til Braves Field sine bullpens. De tre leilighetene som står ved siden av banen markerer ytterlinjen for de originale tribunene.

I februar 1956 fikk BU $391 000 for repropriasjonen av Weston Field, da Massachusetts Route 128 skulle bygges. BU brukte deler av pengene til å renovere baseballbanen, og skiftet navnet til Nickerson Field den 28. september 1963.

I 1968 ble banen renovert igjen. De fire lyskasterene ble tatt ned. Samme året ble BU det andre colleget i USA som tok i bruk AstroTurf. Det følgende året trente både BU sitt lag på banen, sammen med Boston College Eagles og Boston Patriots. Begge brukte banen når de skulle forberede seg på bortekamper hvor underlaget var AstroTurf.

Under USFL-sesongen i 1983 var Nickerson Field hjemmebanen for Boston Breakers. Fra midten av 80-tallet til 1995 ble banen brukt for show-mesterskapene til New England Scholastic Band Association. I 1989, i anledning et arrangement med USAs president George H. W. Bush og Frankrikes president François Mitterrand, ble en stor platform bygget etter Secret Service sine spesifikasjoner på den ene siden av banen. I 2001 ble underlaget byttet ut med FieldTurf som del av en avtale med Women's United Soccer Associations Boston Breakers. Da et profesjonelt fotballag nå spilte kampene sine på Nickerson ble ikke yard-linjene som brukes i amerikansk fotball malt på ny. Plattformen som ble bygd for Bush og MItterrand ble fjernet i sommeren 2008, da banen ble utvidet og fikk nytt underlag.

I sommeren 2015 ble underlaget byttet ut igjen, til GreenFields MX Trimension; det nye underlaget ble installert over fem uker og dekket 110 000 kvadrafot.

Bruk i profesjonell sport
Siden banen ble endret i 1950 har flere lag brukt stadionet:

 Tea Men brukte Nickerson etter en kjennelse fra Foxboro Raceway som hindret laget i å bruke Schaefer Stadium.
 Steinfeld Cup i 2004 og 2005 ble spilt på stadionet.

Referanser

Videre litteratur

Eksterne lenker

Fotballstadioner i USA
Byggverk fullført i 1915
Amerikansk fotballstadioner i USA
Stadioner brukt i American Football League
Stadioner brukt av Boston Patriots (AFL)